**KISKŐRÖS VÁROS KÉPVISELŐ-TESTÜLETE**

4-8/2024. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2024. augusztus 23-án (péntek) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Horváth János, Pethő Attila, Pohankovics András, Szlovák Pál, Ungvári Ferenc képviselők (9 fő)

dr. Turán Csaba jegyző

 Chudi Barbara jegyzőkönyvvezető

**Távol maradt:** Kudron Tamás, Nikléczi Gábor, Szedmák Tamás képviselők (3 fő)

**Meghívottként részt vett:** Dr. Örmény Petra fogorvos

Aszódiné Nedró Éva, Losoncziné Romfa Erika a Polgármesteri Hivatal munkatársa

Aszódi János, Fodor Tamás, Kis Zsoltné a Bizottságok nem képviselő tagjai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 9 „igen” szavazattal az alábbi napirendet fogadta el:

**N A P I R E N D:**

1. A 2. SZÁMÚ FELNŐTT HÁZIORVOSI KÖRZET MŰKÖDTETÉSE

**Előterjesztő:** Polgármester

**Előadó:** Közigazgatási osztályvezető

1. A 3. SZÁMÚ FELNŐTT FOGORVOSI KÖRZET MŰKÖDTETÉSE

**Előterjesztő:** Polgármester

**Előadó:** Közigazgatási osztályvezető

1. **napirend**

A 2. SZÁMÚ FELNŐTT HÁZIORVOSI KÖRZET MŰKÖDTETÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy Dr. Schütz Nikolett háziorvos, a Juniper-Med Egészségügyi Szolgáltató Kft. ügyvezetője és Kiskőrös Város Önkormányzata a kiskőrösi 2. számú felnőtt háziorvosi körzet területi ellátási kötelezettséggel történő működtetésére létrejött feladat-ellátási szerződést 2024. április 1. napjával, várható költözése miatt felmondta, a szerződés 2024. szeptember 30. napjával megszűnik. Az ellátás folyamatossága érdekében a praxis betöltéséig az Önkormányzatnak kell gondoskodnia a feladat helyettesítéssel történő ellátásáról. A KELVITIA Egészségügyi Szolgáltató Korlátolt Felelősségű Társaság ügyvezetője Nemesné Dr. Kelemen Valéria háziorvostan szakorvos úgy nyilatkozott, hogy 2024. október 1. napjától személyes közreműködésével biztosítja a 2. számú felnőtt háziorvosi körzet helyettesítéssel történő ellátását és a helyettesítés ideje alatt a 2. számú felnőtt háziorvosi körzetben dolgozó két ápoló foglalkoztatását.

**Szlovák Pál,** a Társadalompolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**69/2024. sz. Képv. test. hat.**

A 2. számú felnőtt háziorvosi körzet működtetése

**HATÁROZAT**

A Képviselő-testület

1. egyetért azzal, hogy 2024. október 1. napjától a 2. számú felnőtt háziorvosi körzetet – legfeljebb a 2. számú felnőtt háziorvosi körzet betöltéséig – helyettesítéssel az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.
2. felhatalmazza az Egészségügyi, Gyermekjóléti és Szociális Intézmény vezetőjét a KELVITIA Egészségügyi Szolgáltató Korlátolt Felelősségű Társasággal (székhely: 6200 Kiskőrös, Hunyadi János utca 1.C. lpház. fszt.3.) – Nemesné dr. Kelemen Valéria szakorvos (alapnyilvántartási száma: 61940) személyes közreműködésével – az 1. pont szerinti feladat ellátása tárgyában a határozat melléklete szerinti megbízási szerződés aláírására.
3. felkéri az Egészségügyi, Gyermekjóléti és Szociális Intézmény vezetőjét, hogy a 2. számú felnőtt háziorvosi körzet helyettesítéssel történő működtetéséhez a szükséges engedélyeket szerezze be

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** 2024.október 1.

*Melléklet a 69/ 2024. sz. Képv. test. határozathoz*

**MEGBÍZÁSI SZERZŐDÉS**

háziorvosi feladatok helyettesítéssel történő ellátására

amely létrejött egyrészről **Egészségügyi, Gyermekjóléti és Szociális Intézmény** (székhelye: 6200 Kiskőrös, Árpád utca 8., adószáma: 15340649-1-03) képviseletében dr. Kállayné Major Marina intézményvezető (továbbiakban: Intézmény),

másrészről a **KELVITIA Egészségügyi Szolgáltató Korlátolt Felelősségű Társaság** (rövidített elnevezése: KELVITIA Kft. székhelye: 6200 Kiskőrös, Hunyadi János utca 1.C.lház, fszt. 3. cégjegyzékszám: 03 09 131719, adószám:26366001-1-03) (továbbiakban: Egészségügyi szolgáltató) ügyvezetője Nemesné Dr. Kelemen Valéria (továbbiakban együttesen: Szerződő Felek) között a felnőtt háziorvosi feladatok helyettesítéssel történő ellátása tárgyában alulírott helyen és időben az alábbi feltételek mellett:

1. Intézmény – Kiskőrös Város Képviselő-testületének …./2024. sz. testületi határozata alapján - megbízza, Egészségügyi szolgáltató vállalja, hogy - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – 2024. október hó 1. napjától helyettesítéssel ellátja Kiskőrös Város Önkormányzata ellátási kötelezettségébe tartozó, a megbízási szerződés 1. mellékletében szereplő, Kiskőrös Város 2. számú felnőtt háziorvosi alapellátási körzet háziorvosi alapellátási feladatait.
2. Egészségügyi szolgáltató kötelezettséget vállal arra, hogy az önálló orvosi tevékenységet Nemesné Dr. Kelemen Valéria (szül.: Kiskunhalas, 1978. május 13. an: Lovas Valéria, lakcíme: 6200 Kiskőrös, Hunyadi János utca 1.C.lház, fszt. 3., működési nyilvántartási száma: 61940), mint személyes ellátásra kötelezett háziorvos a KELVITIA Kft. tagjaként – akadályoztatásának jogszabályban meghatározott eseteit kivéve – a Kiskőrös, belterületi 2623 hrsz-on nyilvántartott, természetben 6200 Kiskőrös, Petőfi Sándor út 14. szám alatt található, a DLB Holding Kft. (6200 Kiskőrös, Petőfi Sándor út 14. ) tulajdonában lévő ingatlanban elhelyezkedő, Kiskőrös Város Önkormányzata használatában lévő orvosi rendelő helyiségben, az orvosi rendelő helyiségben lévő gép-műszer állománnyal.
3. Az Egészségügyi szolgáltató kötelezettséget vállal arra, hogy működési területén az érvényes előírásoknak, szakmai szabályoknak megfelelő háziorvosi alapellátásról gondoskodik.
4. Az Egészségügyi szolgáltató vállalja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján megfelelő szakképesítéssel rendelkező ápolók foglalkoztatását saját költsége és kockázata terhére.
5. Az Egészségügyi szolgáltató a háziorvos és az ápolók akadályoztatása esetén helyettesítésről – beleértve annak pénzügyi feltételeit is – a háziorvosi, házi gyermekorvosi és fogorvosi tevékenységről szóló 4/2000. (II.-25.) EüM. rendeletben előírtaknak megfelelően gondoskodik. A helyettesítés időtartama alatt a napi rendelés elsősorban az Egészségügyi szolgáltató által használt orvosi rendelőben történik, illetve indokolt esetben az Intézménnyel történt egyeztetés után a városon belül más rendelőben is történhet.
6. Az Egészségügyi szolgáltató rendelési ideje:

Hétfő: ……..óra

Kedd: ……... óra

Szerda: ……. óra

Csütörtök: ……. óra

Péntek: ……. óra

1. A háziorvosi tevékenység minőségbiztosítása a tevékenységet végző Egészségügyi szolgáltató feladata.
2. Az Egészségügyi szolgáltató kötelezettséget vállal arra, hogy működési területén az érvényes előírásoknak, szakmai szabályoknak megfelelő háziorvosi alapellátásról gondoskodik.
3. A Szerződő Felek megállapodnak, hogy a Nemzeti Egészségbiztosítási Alapkezelővel finanszírozási szerződést az Intézmény köt.
4. Az Intézmény kijelenti, hogy a Nemzeti Egészségbiztosítási Alapkezelő által az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (XI.13.) Korm. rendelet alapján járó finanszírozás teljes összege az Egészségügyi Szolgáltatót illeti meg. Egészségügyi Szolgáltató az 1./ pontban foglalt feladat ellátását a finanszírozási szerződés alapján folyósított összegből biztosítja. Az Intézmény a finanszírozási összeget az Egészségügyi Szolgáltató ….Banknál vezetett ……….számú bankszámlájára történő utalással teljesíti a számla benyújtását követő …. banki munkanapon belül.
5. Intézmény tudomásul veszi, hogy a jogszabályban felsorolt háziorvosi feladatként díjazás ellenében végzett tevékenységből vagy a háziorvosi ténykedést meghaladó ellátásból származó pénzbevételek az Egészségügyi szolgáltatót illetik.
6. Egészségügyi szolgáltató a 2. pontban megjelölt orvosi rendelőt a helyettesítés során térítésmentesen használhatja.
7. Egészségügyi szolgáltató viseli a 2. pontban megjelölt orvosi rendelő és kiszolgáló helyiségei működési költségei közül a közüzemi díjakat – víz és csatornahasználat, villany, fűtés, szemétszállítás, veszélyes hulladékszállítás és megsemmisítés, telefonbeszélgetések díja, egyéb informatikai szolgáltatások díja, közös költség rendelő helyiségcsoportra eső hányada, valamint a használatba adott orvosi rendelő helyiség állagmegóvását, felújítását, karbantartását. Az orvosi rendelő és kiszolgáló helyiségei használatára, a közüzemi díjak megtérítésére vonatkozóan az Egészségügyi szolgáltató a DLB Holding Kft-vel külön megállapodást köt.
8. Egészségügyi szolgáltató maga gondoskodik nyomtatványok, egyszer használatos eszközök, kötszerek, gyógyszerek, vegyszerek beszerzéséről és viseli azok költségeit.
9. Egészségügyi szolgáltató tudomásul veszi, hogy köteles a jelen szerződésben meghatározott tevékenységének végzésével kapcsolatos, jogszabályban előírt nyilvántartásokat vezetni, adatokat szolgáltatni, valamint az Intézményt – annak kérésére – a feladat ellátásáról az orvosi titoktartás és az adatvédelmi jogszabályokat nem sértő módon tájékoztatni.
10. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) általános kártérítési szabályait kell alkalmazni.
11. Egészségügyi szolgáltató jelen szerződés megszűnése esetén a használatában lévő rendelőhelyiséget, berendezési tárgyait eredeti állapotban, illetve természetes elhasználódásának megfelelő állapotban a szerződés megszűnésétől számított 15 napon belül köteles az Intézmény rendelkezésére bocsátani.
12. A megbízási szerződés határozatlan időre jön létre. A megbízási szerződés az aláírás napján lép hatályba.
13. A szerződés megszüntethető indokolás nélkül rendes felmondással, melynek határideje a felmondástól számított 6 hónap.
14. Az Intézmény a megbízási szerződést – indokolással – felmondja, ha

a) Egészségügyi szolgáltató a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) az Egészségügyi szolgáltató az önálló egészségügyi tevékenység végzésére való jogosultságát bármely okból elveszti.

1. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Ptk. és az egyéb vonatkozó jogszabályok az irányadók.
2. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
3. Jelen megbízási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2024……….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr. Kállayné Major Marina Nemesné Dr. Kelemen Valéria

intézményvezető KELVITIA Kft. ügyvezetője

Pénzügyileg ellenjegyzi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molnár Éva

pénzügyiosztályvezető

Szerződés mellékletei:

1./ 2. számú felnőtt háziorvosi körzet földrajzilag körülhatárolt területe

1. **napirend**

A 3. SZÁMÚ FELNŐTT FOGORVOSI KÖRZET MŰKÖDTETÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a Képviselő-testület korábban a 3. számú felnőtt fogorvosi körzet fogászati feladatainak ellátására pályázat kiírásáról döntött. A pályázati felhívásra Dr. Örmény Petra okleves fogorvos doktor 2024. augusztus 12. napján személyesen nyújtotta be pályázatát, amely a pályázati kiírásban foglaltaknak megfelel. Kedvező döntés esetén Dr. Örmény Petra a Mosolypont Fogászat Korlátolt Felelősségű Társaság tagjaként a működési engedély és a finanszírozási szerződés véglegessé válását követően fogorvosi tevékenységét 2024. október 1. napján szeretné Kiskőrösön megkezdeni. Az alapellátási tevékenység folytatására alkalmas rendelőt a Kiskőrös, Árpád u. 8. szám alatti épületben Kiskőrös Város Önkormányzata biztosítja.

**Szlovák Pál,** a Társadalompolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**70/2024. sz. Képv. test. hat.**

A 3. számú felnőtt fogorvosi körzet működtetése

**HATÁROZAT**

A Képviselő-testület

1. egyetért azzal, hogy a Mosolypont Fogászat Korlátolt Felelősségű Társasággal (székhelye: 6200 Kiskőrös, Malom utca 20. ügyvezetője: Dr. Örmény Petra) Kiskőrös Város Önkormányzata Képviselő-testületének az egészségügyi alapellátás körzeteiről szóló 10/ 2016. (V.26.) önkormányzati rendelet 3. számú melléklete szerinti 3. számú felnőtt fogorvosi körzet területi ellátási kötelezettséggel történő működtetésére a határozat 1. számú melléklete szerinti előszerződést megkösse.
2. felhatalmazza a polgármestert a határozat 1. pontja szerinti előszerződés aláírására.
3. felhatalmazza a polgármestert, hogy a kiskőrösi 3. számú felnőtt fogorvosi körzetre vonatkozó, Dr. Örmény Petra (működési nyilvántartási száma: 98488) fogorvos részére a praxiskezelő által kiadott praxisjogot engedélyező határozat véglegessé válásától a fogorvosi feladatok területi ellátási kötelezettséggel történő végzésére a határozat 2. számú melléklete szerinti feladat-ellátási szerződést határozatlan időre megkösse.
4. hozzájárul ahhoz, hogy a Mosolypont Fogászat Korlátolt Felelősségű Társaság a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található Kiskőrös Város Önkormányzata tulajdonában lévő ingatlanban elhelyezkedő orvosi rendelő helyiséget telephelyként használhassa.
5. felkéri az Egészségügyi, Gyermekjóléti és Szociális intézmény vezetőjét, hogy a határozat 4. pontjában szereplő helyiség üzemeltetésével kapcsolatos intézkedéseket tegye meg.

**Felelős:** polgármester, Egészségügy, Gyermekjóléti és Szociális Intézmény vezetője

**Határidő:** 2024. november 1.

*1. számú melléklet a 70/ 2024. sz. Képv.testületi határozathoz*

**Feladat-ellátási előszerződés**

amely létrejött

egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről

a **Mosolypont Fogászat Korlátolt Felelősségű Társaság** (székhelye: 6200 Kiskőrös, Malom utca 21. cégjegyzékszám: 03 09 138601, adószám:32615373-1-03) (továbbiakban: Egészségügyi szolgáltató) ügyvezetője Dr. Örmény Petraegyüttesen, mint Szerződő Felek között az alábbi feltételek mellett:

1. Szerződő Felek rögzítik, hogy Önkormányzat pályázatot írt ki Kiskőrös Város Önkormányzata Képviselő-testületének az egészségügyi alapellátás körzeteiről szóló 10/2016. (V.26.) önkormányzati rendelet 3. számú mellékletében megjelölt – 2021. december 1. napja óta betöltetlen - 3. számú felnőtt fogorvosi alapellátási körzet (a továbbiakban: Praxis) fogászati feladatainak ellátására. A pályázatot Dr. Örmény Petra fogorvos (működési nyilvántartási száma:98488) nyerte meg.
2. Az előszerződés tárgya a kiskőrösi 3. számú, területi ellátási kötelezettséggel működő felnőtt fogorvosi körzetben orvosi tevékenység végzésére vonatkozó, az önálló orvosi tevékenységről szóló 2000. évi II. törvény (a továbbiakban: Öotv.) 2/B. § szerinti feladat-ellátási szerződés megkötése.
3. Egészségügyi szolgáltató kijelenti, hogy a Praxisban az önálló fogorvosi tevékenységet személyesen Dr. Örmény Petra fogorvos (működési nyilvántartási száma:98488) folytatja a praxisjogot engedélyező határozat véglegessé válásától.
4. Szerződő Felek rögzítik, hogy a Praxis fogorvosi feladatainak ellátására határozatlan idejű, de legalább 6 évre szóló feladat-ellátási szerződést kötnek, amennyiben az Egészségügyi Szolgáltató becsatolja Önkormányzatnak Dr. Örmény Petra részére kiadott, a Praxisra vonatkozó végleges praxisjogot engedélyező határozatot.
5. Egészségügyi szolgáltató a területi ellátási kötelezettségét az Önkormányzat tulajdonában lévő, 6200 Kiskőrös, Árpád utca 8. szám alatti orvosi rendelőben teljesíti, melyet Önkormányzat térítésmentesen biztosít számára.
6. Szerződő Felek tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. § (1) bekezdése alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 7. pontjában rögzített határidőig kötelesek megkötni.
7. Az Önkormányzat köteles a 4. pontban foglaltak teljesülése esetén legkésőbb a praxisengedély megszerzésének igazolását követő 30 napon belül a……./2024. számú Képv. test. határozattal jóváhagyott tartalmú feladat-ellátási szerződés megkötésére.
8. Szerződő felek rögzítik, hogy a feladat-ellátási szerződésben szabályozzák a feladat-ellátás feltételeit.
9. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni.
10. Szerződő felek bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen előszerződésben előírt feltételek hiánya esetén. Ha valamely fél a 7. pont szerinti határidőn belül a feladat-ellátási szerződés megkötését a jelen előszerződés szabályaival ellentétesen megtagadja, a másik fél a bíróságtól kérheti a szerződés létrehozását.
11. A szerződésből eredő esetleges jogvita esetén a felek hatáskörtől függően a Kiskőrösi Járásbíróság kizárólagos illetékességét kötik ki.
12. Jelen előszerződés az aláírás napjától 2024. december 30. napjáig hatályos, de az előszerződés megszűnik, ha a Szerződő felek feladat-ellátási szerződést kötnek.
13. Jelen előszerződést Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
14. Jelen előszerződés 4 példányban készült, Kiskőrös Város ÖnkormányzataKépviselő-testületeaz előszerződést a ……../2024. (…….) számú határozatával hagyta jóvá.

**Kiskőrös,2024.**

Domonyi László Dr. Örmény Petra fogorvos

 polgármester Mosolypont Fogászat Kft. ügyvezetője

 Ellenjegyzem:

 Dr. Turán Csaba

 jegyző

*2.melléklet a 70/2024. sz. Képv. test. határozathoz*

**FELADAT-ELLÁTÁSI SZERZŐDÉS**

amely létrejött egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

a **Mosolypont Fogászat Korlátolt Felelősségű Társaság** (rövidített elnevezése: Mosolypont Kft. székhelye: 6200 Kiskőrös, Malom utca 21. cégjegyzékszám: 03 09 138601, adószám:32615373-1-03) (továbbiakban: Egészségügyi szolgáltató) ügyvezetője Dr. Örmény Petra(továbbiakban együttesen: Szerződő Felek) között **a felnőtt fogorvosi feladatok** ellátása tárgyában alulírott helyen és időben az alábbi feltételek mellett:

A praxisjoggal érintett körzet meghatározása:

1. Önkormányzat megbízza, Egészségügyi szolgáltató vállalja, hogy - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – 2024. október hó 1. napjától ellátja az Önkormányzat ellátási kötelezettségébe tartozó, a feladat-ellátási szerződés 1. mellékletében szereplő, Kiskőrös Város 3. számú felnőtt fogorvosi alapellátási körzet fogorvosi alapellátási feladatait.

Az Egészségügyi szolgáltató és az Önkormányzat kötelezettségei:

1. Egészségügyi szolgáltató kötelezettséget vállal arra, hogy a praxisjog alapján nyújtható önálló orvosi tevékenységet a Kiskőrösi 3. számú felnőtt fogorvosi szolgálatban legalább 6 éven keresztül **Dr. Örmény Petra** (szül.:……………... an:……………., lakcíme: 6200 Kiskőrös, …….. utca …., működési nyilvántartási száma: 98488), mint személyes ellátásra kötelezett fogorvos aMosolypont Kft. tagjaként, a Mosolypont Kft. nevében és felelősségére látja el – akadályoztatásának jogszabályban meghatározott eseteit kivéve – a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található, az Önkormányzat tulajdonában lévő ingatlanban elhelyezkedő orvosi rendelő helyiségben.
2. Az Egészségügyi szolgáltató kötelezettséget vállal arra, hogy működési területén az érvényes előírásoknak, szakmai szabályoknak megfelelő fogorvosi alapellátásról gondoskodik.
3. A fogorvosi tevékenység minőségbiztosítása a tevékenységet végző Egészségügyi szolgáltató feladata.
4. A Szerződő felek megállapodnak abban, hogy az Egészségügyi szolgáltató köt finanszírozási szerződést az illetékes Nemzeti Egészségbiztosítási Alapkezelővel. Önkormányzat hozzájárul az Egészségügyi szolgáltató közvetlen társadalombiztosítási finanszírozásához.
5. Egészségügyi szolgáltató az 1./ pontban foglalt feladat ellátását a finanszírozási szerződés alapján folyósított összegből biztosítja.
6. Önkormányzat tudomásul veszi, hogy a jogszabályban felsorolt fogorvosi feladatként díjazás ellenében végzett tevékenységből vagy a fogorvosi ténykedést meghaladó ellátásból származó pénzbevételek az Egészségügyi szolgáltatót illetik.
7. Az Önkormányzat – a 3.számú mellékletbe foglalt leltár szerinti - gép-műszereket, felszereléseket, egyéb eszközöket (a továbbiakban: eszközök) térítésmentesen, működőképes állapotban az Egészségügyi szolgáltató rendelkezésére bocsátja.
8. Egészségügyi szolgáltató kijelenti, hogy vállalja a 8. pont szerinti eszközök működőképességének biztosítását, teljes körű javítását, karbantartását, pótlását, új eszközök beszerzését.
9. Egészségügyi szolgáltató kijelenti, hogy a külön jogszabályban meghatározott, az egészségügyi szolgáltatás nyújtásához szükséges szakmai minimumfeltételek közé tartozó, a 8. pontban felsorolt eszközökön kívüli gép-műszerek, felszerelések, egyéb eszközök beszerzéséről, működőképességének biztosításáról, karbantartásáról saját maga gondoskodik.
10. Egészségügyi szolgáltató Önkormányzattal szemben eszköz és ingatlan használati és támogatási igénnyel nem lép fel.
11. Egészségügyi szolgáltató maga gondoskodik a fogorvosi alapellátáshoz szükséges alapanyagok és segédanyagok, nyomtatványok, egyszer használatos eszközök, kötszerek, gyógyszerek, vegyszerek beszerzéséről és viseli azok költségeit.
12. Egészségügyi szolgáltató tudomásul veszi, hogy köteles a jelen szerződésben meghatározott tevékenységének végzésével kapcsolatos, jogszabályokban előírt nyilvántartásokat vezetésére, az adatok megőrzésére, adatokat szolgáltatni, valamint az Önkormányzatot – annak kérésére – a feladat ellátásáról az orvosi titoktartás és az adatvédelmi jogszabályokat nem sértő módon tájékoztatni.
13. Az Egészségügyi szolgáltató tudomásul veszi, hogy az 1. pontban szereplő alapellátási körzet határait – az egészségügyi alapellátásról szóló 2015. évi CXXIII. törvény 6.§. (1) bekezdése szerint a praxiskezelő alakítja ki és jelen szerződés fennállása alatt bármikor megváltoztathatja.

Körzetmódosítás esetén az érintett lakosság megfelelő tájékoztatásával kapcsolatos kötelezettségek az Önkormányzatot terhelik.

1. Az Önkormányzat a 2. pontban megjelölt fogorvosi rendelő helyiséget az Egészségügyi szolgáltató részére térítésmentes használatba adja.
2. Egészségügyi Szolgáltató a használatban adott rendelőhelyiségben és a hozzá tartozó egyéb helyiségekben bármilyen jellegű beruházást, átalakítási, felújítási és a rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Az Önkormányzat engedélye nélkül végrehajtott beruházási, átalakítási, felújítási munkálatok esetében az Egészségügyi Szolgáltató köteles az eredeti állapot helyreállítására, a felmerülő károk megtérítésére.
3. Egészségügyi szolgáltató viseli a 2. pontban megjelölt fogorvosi rendelő és kiszolgáló helyiségei működési költségei közül a közüzemi díjakat – víz és csatornahasználat, villany, fűtés, szemétszállítás, veszélyes hulladékszállítás és megsemmisítés, telefonbeszélgetések díja, egyéb informatikai szolgáltatások díja, közös költség rendelő helyiségcsoportra eső hányada, valamint a használatba adott fogorvosi rendelő helyiség állagmegóvását, felújítását, karbantartását. A fogorvosi rendelő és kiszolgáló helyiségei használatára, a közüzemi díjak megtérítésére vonatkozóan az Egészségügyi szolgáltató az Egészségügyi, Gyermekjóléti és Szociális Intézménnyel (6200 Kiskőrös, Árpád u. 8.) külön megállapodást köt.
4. Egészségügyi szolgáltató jelen szerződés megszűnése esetén a használatában lévő rendelőhelyiséget, berendezési tárgyait, az eszközöket eredeti állapotban, illetve természetes elhasználódásának megfelelő állapotban a szerződés megszűnésétől számított 15 napon belül köteles az Önkormányzat rendelkezésére bocsátani.

Az Egészségügyi szolgáltató rendelési ideje:

1. Hétfő: 8:00 – 14:00

Kedd: 8:00 - 14:00

Szerda: 8:00 - 16:00

Csütörtök: 8:00 - 14:00

Péntek: 8:00 - 12:00

Az egészségügyi szolgáltató ügyeletben történő részvételére vonatkozó rendelkezések:

1. Szerződő felek rögzítik, hogy az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet 6. §. (4) bekezdésére tekintettel az ügyeletben történő részvételre vonatkozó rendelkezéséket jelen szerződés nem tartalmaz.

Egészségügyi Szolgáltató helyettesítésére vonatkozó rendelkezések:

1. Az Egészségügyi szolgáltató a személyes ellátásra kötelezett fogorvos és az asszisztens akadályoztatása esetén helyettesítésről – beleértve annak pénzügyi feltételeit is – a háziorvosi, házi gyermekorvosi és fogorvosi tevékenységről szóló 4/2000. (II.-25.) EüM. rendeletben előírtaknak megfelelően maga gondoskodik. A helyettesítés időtartama alatt a napi rendelés elsősorban az Egészségügyi szolgáltató által használt orvosi rendelőben történik, illetve indokolt esetben az Önkormányzattal történt egyeztetés után a városon belül más rendelőben is történhet.
2. Az Egészségügyi Szolgáltató a személyes ellátásra kötelezett fogorvos 30 napnál hosszabb távollétét az Önkormányzat felé köteles bejelenteni és a helyettes személyét megjelölni.

Az ellátás nyújtásában részt vevő egészségügyi szakdolgozókra vonatkozó rendelkezések:

1. Az Egészségügyi szolgáltató köteles a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján megfelelő szakképesítéssel rendelkező asszisztenst foglalkoztatni saját költsége és kockázata terhére.

Kártérítésre, kártalanításra vonatkozó rendelkezések:

1. A körzetmódosítás miatt bekövetkezett, az Egészségügyi szolgáltatót ért kár esetén az önálló orvosi tevékenységről szóló 2000. évi II. törvény 2/B. § (5) bekezdése szerint az adott körzet megállapításáért felelős szerv tartozik kártalanítási kötelezettséggel.
2. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) kártérítési felelősség általános és közös szabályait kell alkalmazni.

A feladat-ellátási szerződés időtartama:

1. A feladat-ellátási szerződés az aláírás napján lép hatályba és határozatlan időre jön létre.

A feladat-ellátási szerződés felmondására vonatkozó rendelkezések:

1. A szerződés megszüntethető indokolás nélkül rendes felmondással, melynek határideje a felmondástól számított 6 hónap.
2. Az Önkormányzat a feladat-ellátási szerződést – indokolással – felmondja, ha

a) Egészségügyi szolgáltató a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) az Egészségügyi szolgáltató az önálló egészségügyi tevékenység végzésére való jogosultságát bármely okból elveszti.

1. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Ptk. és az egyéb vonatkozó jogszabályok az irányadók.
2. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
3. Jelen feladat-ellátási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2024. ……..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domonyi László Dr. Örmény Petra fogorvos

polgármester Mosolypont Fogászat Kft. ügyvezetője

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

További hozzászólás nem volt, így **Domonyi László polgármester** az ülést 07:30 órakor bezárta.

Kmf.

Domonyi László dr. Turán Csaba

polgármester jegyző